**NORGE UNDER ANDRE VERDENSKRIG**

**(Sammendrag)**

**Den andre verdenskrig i Europa varte fra september 1939 til mai 1945. I Norge fra 9.april 1940 til 8.mai 1945.**

[**Norge**](http://no.wikipedia.org/wiki/Norge)**erklærte seg nøytralt ved krigsutbruddet i september 1939, slik som under**[**første verdenskrig**](http://no.wikipedia.org/wiki/F%C3%B8rste_verdenskrig)**. Det ble opprettet**[**nøytralitetsvakt**](http://no.wikipedia.org/wiki/N%C3%B8ytralitetsvakt)**og forsterket vakthold langs kysten, men Norge hadde et svakt og gammeldags forsvar etter mange års nedrustning.**

**Norge var et viktig land da Narvik var utskipningshavn for jernmalm til både England og Tyskland. I mars/april 1940 økte presset på Norge. Det virket som England ville drive Norge ut i en krig. I henhold til utenriksminister Halvdan Koht var arbeiderpartiregjeringen under statsminister Johan Nygaardsvold enig om at Norge måtte havne på Englands side hvis det var umulig å hindre en krig.**

**Tyskland startet planer om en invasjon i Norge i desember 1939. Tyskland fryktet at de allierte styrkene skulle ta kontroll over Norge for å benytte landet som base for angrep mot Tyskland. Dette ville også blokkere tysk malmeksport fra Sverige.**

**Et britisk marinefartøy** (”HMS Cossack”) **senket et tysk fangetransportskip** (”Altmark”) **i Jøssingfjord** (sør for Stavanger) **i februar 1940. Selv om Norge protesterte mot denne handlingen, benyttet Tyskland dette som argument for at Norge ikke var et nøytralt land.**

**Både Tyskland og de allierte la planer om okkupasjon av Norge. 8.april 1940 minela britiske skip Vestfjorden** (havområdet/innløpet til Narvik). **Men da var tyskerne allerede på vei for å angripe Norge.**

**Natt til 9.mai var tyske krigsskip på vei inn Oslo-fjorden. De ble beskutt av kanonene fra Oscarsborg festning i Drøbak. Flaggskipet ”Blucher” ble senket og andre tyske skip skadet. Dette forsinket de tyske planene. Ombord på ”Blucher” var nemmelig de styrkene som skulle sikre kontroll over det politiske apparatet og kongen i Norge. Dermed rakk kong Haakon og deler av den norske regjeringen å rømme før tyskerne ankom Oslo.**

**Kongen og deler av regjeringen rømte via Elverum og nordover til Molde og etter hvert videre over til England. Tyskerne møtte større motstand enn de hadde forventet i innlandsbygdene i Sør-Norge. Etter mange og harde kamper kapitulerte Norge i Trondheim 10.juni 1940. Mange byer ble bombet og totalskadd** (Elverum, Molde, Kristiansund, Steinkjer, Namsos, Bodø og Narvik). **Elverum var den første byen i verden som ble utslettet gjennom luftbombing. Dette på grunn av trebebyggelsen.**

**De første ukene/månedene av krigen i Norge fikk Tyskland benytte svensk jernbane og veier for å frakte tropper og forsyninger inn i Norge. Den svenske kongen var tyskvennlig.**

**Største delen av den svenske befolkningen støttet Norge. Nordmenn som rømte over til Sverige i løpet av okkupasjonen, fikk mye hjelp fra svenskene. Mye varer** (mat, våpen, medisiner) **ble smuglet inn i Norge fra Sverige under krigen. Noen fikk også hjelp til å reise videre til England. Den norske motstandsbevegelsen benyttet Sverige som logistikkbase.**

**Tyskland okkuperte Norge med mindre voldsbruk enn feks i Øst-Europa. Norge slapp relativt billig unna, men var uansett underlagt et brutalt diktatur basert på nazistisk ideologi. Norge ble underlagt tysk rett med Reichskommissar Josef Terboven som øverste leder. Han var direkte underlagt Adolf Hitler.**

**Vidkun Quisling var forsvarsminister 9.april 1940. Han tok raskt kontroll over NRK radio og utnevnte seg selv til statsminister i Norge. Det ble oppnevnt en regjering, men denne fikk ingen støtte. Stortingets presidentskap innledet forhandlinger med tyskerne og fikk til en avtale med dem.**

**Det ble sendt brev til Kong Haakon** (i England) **hvor han ble bedt om å abdisere** (gå av) **og at Regjeringen Nygaardsvold ikke kunne anerkjennes. Kongen svarte på brevet via en radiosending over BBC hvor han sa at han ikke kunne delta i noe som strider med Den Norske Grunnlov og nektet derfor å abdisere. Kongens nei var et lyspunkt og en sterk inspirasjon for det norske folkets motstand mot okkupantene.**

**I september 1940 erklærte Reishskommisar Terboven at kongen og eksilregjeringen var avsatt og at kun partiet NS var tillatt. Vidkun Quisling ble utnevnt** (ikke demokratisk valgt) **som leder for en administrativ norsk regjering.**

**Nasjonal Samling (NS) var det eneste politiske parti som var tillatt under okkupasjonstiden. Det var 100% sensur av norsk presse. Formidling av budskap i skrift, bilde og tale som ikke samstemte med tysk propaganda var forbudt. Fra august 1941 ble det forbudt å eie radioapparat.**

**Tyskland ønsket ro og orden, noe de oppnådde i stor grad. NS var bygd opp med det tyske nazipartiet**[**NSDAP**](http://no.wikipedia.org/wiki/NSDAP)**som et forbilde og mange av dem ble plassert i samfunnsmessige nøkkelposisjoner. Partilederen**[**Vidkun Quisling**](http://no.wikipedia.org/wiki/Vidkun_Quisling)**titulerte seg som ”Fører”. Medlemsskap i NS ble under landssvikeroppgjøret etter krigen bedømt som landssvik.**

**All opposisjon skulle besvares med terror eller trussel om terrorbruk. Hvis man ikke innordnet seg den tyske okkupasjonsmakten kunne resultatet bli mishandling på åpen gate, fengsling, tortur, standrett, henrettelse eller deportering til tyske konsentrasjonsleire.**

**Det ble brukt norske gisler for å hindre sabotasje mot strategiske anlegg. Gisler kunne bli henrettet.**

**For å kontrollere norske beboere ble det fra juni 1940 innført ”grensebeboerbevis”. Et slags pass/id-kort som skulle bevise at du hadde lov å oppholde deg i aktuelt område. Spesielt ble dette brukt langs svenskegrensen og i kysområdene på Vestlandet og i Nord-Norge.**

**MOTSTANDSBEVEGELSEN UNDER 2.VERDENSKRIG**

**Motstandsbevegelsen er en betegnelse på diverse grupperinger og organisasjoner som gjorde aktiv og passiv motstand mot den**[**tyske**](http://no.wikipedia.org/wiki/Tyskland)**okkupasjonen av**[**Norge under andre verdenskrig**](http://no.wikipedia.org/wiki/Norge_under_andre_verdenskrig)**. Et mer omfattende begrep er «**[**Hjemmefronten**](http://no.wikipedia.org/wiki/Hjemmefronten)**».**

**Den første kimen til en norsk motstandsbevegelse kom allerede sommeren og høsten**[**1940**](http://no.wikipedia.org/wiki/1940)**. Utover i 1941 ble den militære motstanden organisert i**[**Milorg**](http://no.wikipedia.org/wiki/Milorg)**, mens sivil motstand i alle fall var tenkt organisert i**[**Sivorg**](http://no.wikipedia.org/wiki/Sivorg)**. Sommeren 1941 godkjente**[**regjeringen Nygaardsvold**](http://no.wikipedia.org/wiki/Johan_Nygaardsvolds_regjering)**i**[**London**](http://no.wikipedia.org/wiki/London)[**Milorg**](http://no.wikipedia.org/wiki/Milorg)**som en del av det norske forsvaret.**

[**Kommunistene**](http://no.wikipedia.org/wiki/Kommunist)**hadde sin egen motstandsgruppe, i tillegg til flere løst organiserte grupper. Disse fikk ikke støtte fra regjeringen i London, og ble kraftig motarbeidet fordi regjeringen ikke ønsket aktiv voldelig motstand i Norge - av frykt for represalier mot sivilbefolkningen.**

**Motstandsbevegelsen fikk forsyninger fra**[**Storbritannia**](http://no.wikipedia.org/wiki/Storbritannia)**, men ble hovedsakelig ikke benyttet til å utførte sabotasjehandlinger for å hindre tyskernes operasjoner. Den ble heller ikke satt til å kjempe i full skala. De fleste grupperingene ble brukt for å rapportere om tyskernes bevegelser i Norge. Særlig gjaldt dette bevegelser til tyske slagskip som**[**«Bismarck»**](http://no.wikipedia.org/wiki/%C2%ABBismarck%C2%BB_(1939))**og**[**«Tirpitz»**](http://no.wikipedia.org/wiki/%C2%ABTirpitz%C2%BB_(1939))**.**

**Tyskland hadde ca 400.000 soldater stasjonert i Norge gjennom hele krigen. Hitler ønsket å ha en så stor styrke i landet da han var overbevist om at Norge var hovedmålet for en alliert invasjon. De allierte satte ut rykter om invasjon og det ble iverksatt flere kommandoraid mot norskekysten. Motstandsbevegelsen var støttespiller i disse oppdragene.**

**Mange tror at motstandsbevegelsen var sentral i for eksempel** [**Vemork-aksjonen**](http://no.wikipedia.org/wiki/Vemork-aksjonen)**. Det var den ikke. Dette var en britisk operasjon, men med bruk av norsk personell til selve aksjonen.**

**Vemork var en Norsk Hydro-fabrikk som tyskerne benyttet til atomforskning, bl a for forsøk på produsering av atomvåpen. Derfor var den svært viktig å sabotere denne fabrikken**

**En liten gruppe bestående av fire nordmenn ble luftlandsatt på Rjukan-fjellet i god tid før aksjonen. De lå i skjul flere uker før Vemork ble sprengt 27.februar 1943.**

**En viktig funksjon for motstandsbevegelsen var å organisere fluktruter ut av landet og hjelpe agenter inn i landet. (Fra/til Sverige/England). Kommunikasjonen foregikk hovedsakelig med radio og kurerer. En av disse var** [**ADRIAN/ADAM**](http://no.wikipedia.org/wiki/ADRIAN/ADAM)**som kommuniserte med Stockholm.**

**ADRIAN / ADAM var en av de viktigste radioforbindelsene til den norske motstandsbevegelsen. Den gikk til Sambandskontoret og Militærkontoret i Stockholm**

**Den opererte på vegne av en rekke motstandsgrupper, og hadde en stilltiende forståelse med den svenske forsvarsstaben. ADRIAN hadde også etter hvert en egen postrute til Stockholm.**[**Dag Falchenberg**](http://no.wikipedia.org/w/index.php?title=Dag_Falchenberg&action=edit&redlink=1)**og**[**Erik Dahm Simonsen**](http://no.wikipedia.org/w/index.php?title=Erik_Dahm_Simonsen&action=edit&redlink=1)**var telegrafister, og da Simonsen ble arrestert i januar**[**1945**](http://no.wikipedia.org/wiki/1945)**var det slutt på virksomheten. Den rakk å sende i alt 368 meldinger.**

**Mye av forsyningene måtte**[**orges**](http://no.wikipedia.org/wiki/Orging) **(organiseres) både til personer med falsk identitet og til dekning for personell før eller etter**[**illegale**](http://no.wikipedia.org/w/index.php?title=Illegal&action=edit&redlink=1) **operasjoner.**

**Tyskerne prøvde å kvele motstanden ved å utrope motstandsbevegelsen som "terrorister". En del motstandsfolk ble fengslet, og noen få torturert eller henrettet som straff eller gjengjeldelse.**

**Vest-Tyskland vedgikk indirekte at denne behandlingen av norske motstandsfolk var brudd på folkeretten, da Vest-Tyskland i 1959 utbetalte erstatninger til tidligere overlevende fanger eller etterlatte av motstandsfolk.**

**Kjente motstandsgrupper som gjorde aktiv motstand:**

* [**Oslogjengen**](http://no.wikipedia.org/wiki/Oslogjengen) **Sabotasjegruppe medUK/SOE-støtte med Gunnar ”Kjakan” Sønsteby som sjef.**
* [**Aks.13.000**](http://no.wikipedia.org/wiki/Aks.13.000) **(Milorg-gruppe i Oslo som utførte sabotasjeoppdrag med UK/SOE-støtte.)**
* [**Ida og Lyra**](http://no.wikipedia.org/wiki/Ida_og_Lyra) **Radiostasjoner i Finmark med kommunikasjon mellom Finnmark og UK/SIS (Secret Int.Service). Rapporterte om tyske skip på Finnmarkskysten.**
* **Pelle-gruppen Kommunistgruppe på Østlandet som stjal for å skaffe penger og utstyr.**
* [**Osvald-gruppen**](http://no.wikipedia.org/wiki/Osvald-gruppen) **Kommunistgruppe med operasjoner i hele landet.**

**Max Manus var en av de mest kjente motstandsfolkene under krigen. Ved**[**Vinterkrigens**](http://no.wikipedia.org/wiki/Vinterkrigen)**utbrudd i Finland i 1939, meldte Max Manus seg som frivillig på finsk side i kampene mot Russland.**

**Han dimitterte i april 1940 og deltok i de norske styrkene under kamphandlingene mot tyskerne ved Kongsvinger i april/mai. Deretter ble han med motstandsbevegelsen i arbeidet med den illegale avisen ”Vi vil oss et land”.**

**Da tyskerne skulle arrestere han i januar 1941 hoppet han gjennom en glassrute for å flykte. Han ble skadet og fraktet til Ullevål Sykehus. Derfra rømte han ganske snart. Etter en lang flukt (7 måneder) gjennom Sverige, Russland, med båt via Sør-Afrika, til Canada og videre til England.**

**I England ble han innrullert i**[**Kompani Linge**](http://no.wikipedia.org/wiki/Kompani_Linge) **og gjennomgikk trening der. I mars**[**1943**](http://no.wikipedia.org/wiki/1943)**ble han sluppet i fallskjerm over Norge sammen med**[**Gregers Gram**](http://no.wikipedia.org/wiki/Gregers_Gram)**for å gjennomføre** [**«Operasjon Mardonius»**](http://no.wikipedia.org/wiki/Mardonius_(sabotasjeaksjon))**.**

**Han ble medlem av den senere så kjente**[**Oslogjengen**](http://no.wikipedia.org/wiki/Oslogjengen)**, som av britene ble ansett som Europas beste sabotasjegruppe under andre verdenskrig. Sammen med blant andre Gunnar Sønsteby og Gregers Gram deltok han også i operasjonene**[**«Derby»**](http://no.wikipedia.org/w/index.php?title=Operasjon_Derby&action=edit&redlink=1)**og**[**«Bundle»**](http://no.wikipedia.org/w/index.php?title=%C2%ABBundle%C2%BB&action=edit&redlink=1)**, som hadde som drev både skips-sabotasje og produserte illegal propaganda.**

**De mest kjente aksjonene han var med på var:**

* **sprengning av flere skip på**[**Oslo havn**](http://no.wikipedia.org/wiki/Oslo_havn)**,**[**Operasjon Mardonius**](http://no.wikipedia.org/wiki/Mardonius_(sabotasjeaksjon))**(april**[**1943**](http://no.wikipedia.org/wiki/1943)**),**
* **sprengning av troppeskipet**[**MS «Monte Rosa»**](http://no.wikipedia.org/wiki/MS_%C2%ABMonte_Rosa%C2%BB)**, som ble skadet (juni**[**1944**](http://no.wikipedia.org/wiki/1944)**),**
* **sprengning og senking av troppetransportskipet**[**DS «Donau»**](http://no.wikipedia.org/wiki/DS_%C2%ABDonau%C2%BB)**(januar**[**1945**](http://no.wikipedia.org/wiki/1945)**),**
* **sprengning og ødeleggelse av arbeidskontorer med arkiver som kunne ha forårsaket at titalls tusen unge norske gutter kunne ha blitt rekruttert til tysk krigstjeneste gjennom den beryktede**[**Arbeidstjenesten**](http://no.wikipedia.org/wiki/Arbeidstjenesten)**.**

**Norwegian Independent Company No. 1 (kalt Kompani Linge) var en norsk militæravdeling som ble opprettet under**[**andre verdenskrig**](http://no.wikipedia.org/wiki/Andre_verdenskrig)**. Navnet Kompani Linge kom fra den første kompanisjefen,**[**kaptein**](http://no.wikipedia.org/wiki/Kaptein)[**Martin Linge**](http://no.wikipedia.org/wiki/Martin_Linge)**.**

**Norwegian Independent Company No. 1 ble opprettet av Kompaniet ble opprettet av det britiske**[**Special Operations Executive**](http://no.wikipedia.org/wiki/Special_Operations_Executive)**(SOE) i juli**[**1941**](http://no.wikipedia.org/wiki/1941)**. Kompaniet skulle delta i britisk ledede operasjoner i Norge. De skulle organisere, instruere / lede den norske motstandsbevegelsen, være bindeledd mellom ute- og hjemmefronten, samt drive etterretning.**

**Tyskerne bygde fort langs hele norskekysten hovedsakelig ved hjelp av øst-europeiske krigsfanger (spesielt russere). De to største fortene skulle forsvare Oslo-fjorden og ble bygget i Kristiansand og på Nøtterøy. Kanonene var kaliber 38cm og hadde en rekkevidde på 55km. Organisasjon Todt ble benyttet til oppbyggingen av fort og veistrekninger i Norge. Dette var en halvoffentlig (paramilitær) organisasjon opprettet av Nazi-Tyskland i 1938. Det ble brukt krigfanger til arbeidere. I 1944 var det totalt ca 1,4 mill arbeidere i Organisasjon Todt.**

**Den tyske okkupasjonsmakten brukte harde midler mot sivil-befolkningen. Telavåg (tettsted utenfor Bergen) ble lagt øde. Mennene ble sendt til Sachsenhausen (konsentrasjonsleir i Tyskland) Av 72 stykker døde 31 i Sachsenhausen. Kvinner og barn ble internert til andre steder i Norge, husdyr ble avlivet og bygningene brent ned. I Arnøy (i Troms) ble 8 menn henrettet og 16 menn og kvinner sendt til tukthus (fangeleir i Norge. De mest kjente: Grini ved Oslo, Falstad ved Levanger, Ulven og Espeland ved Bergen, Krøkebærsletta ved Tromsø).**

**Livet til vanlige folk under okkupasjonen ble kjennetegnet av lite matvarer (værst i byene), svartebørs og rasjonering. Tyskerne utstedte rasjoneringskort som nordmenn kunne benytte til innkjøp av et visst kvantum av matvarer. Nordmenn pådro seg mangelsykdommer, men takket være hjelp fra særlig Danmark og Sverige klarte befolkningen seg forholdsvis bra.**

**I Finnmark og Nord-Troms utartet krigen seg annerledes. Byene i Finnmark ble bombet av russerne under hele krigen. Under retretten fra Finnmark mot slutten av krigen (1944/1945), benyttet tyskerne ”den brente jords taktikk”. De brente/sprengte alle bygninger, ødela båter, drepte husdyr og bombet alle broer under tilbaketrekningen. Dette for å hindre at den ”Røde Arme” (russerne) kunne benytte fasilitetene. Denne ordren kom direkte fra Adolf Hitler etter forslag fra Reichskommisar Josef Terboven.**

**Største del av Finnmark og Nord-Troms ble lagt i ruiner av tyskerne. Et unntak var Bugøynes i Øst-Finnmark som ble skånet etter ordre fra den tyske kommandanten. Han var på mange besøk i Bugøynes etter krigen etter inbydelse fra lokalbefolkningen.**

**Finnmarks befolkning på ca 60.000 ble forsøkt tvangsevakuert sydover under trussel av å bli henrettet. 25.000 av disse rømte og oppholdt seg i fjell og utmark til krigen var over. Vinteren 1944/45 (ofte kalt ”Fimbulvinter”) i Finnmark var spesielt hard og de som rømte levde under forferdelige kår.**

**Svalbard, Bjørnøya og Jan Mayen ble styrt av garnisoner far den norske brigaden i England og kom aldri under tysk kontroll.**

**Ca 80.000 nordmenn (Utestyrkene) flyktet til utlandet. Mange ble stasjonert i England og USA. En del av dem deltok i militære operasjoner i utenlandske avdelinger (”utestyrkene”), mens andre ble satt inn i motstandskampen i Norge.**

**Mange norske marinefartøy hadde blitt med kongen til England i 1940. Disse deltok i krigen på alliert side. Det var også norske piloter og flymannskap i det britiske flyvåpenet Royal Air Force (RAF). I USA fikk den norske flyvåpenbasen navnet ”Little Norway. Det var også norske flyvåpenbaser i Canada. Enkelte nordmenn ble stasjonert i det britiske kystforsvaret i Skotland. Hæren ble den minst prioriterte norske militæravdelingen i utlandet.**

**Det ble satt opp norske politistyrker i Sverige. Disse styrkene var satt opp som militære avdelinger med både lett og tung bevæpning (håndvåpen og artilleri) og skulle benyttes ved en invasjon i Norge. Det ble benyttet norske politistyrker i krigshandlingene i Finnmark i 1944/1945.**

**1000 skip fra den norske handelsflåten (Nortraship) var det viktigste norske bidraget i de alliertes tjeneste under den andre verdenskrigen. Skipene ble bemannet med 30.000 sjøfolk og ble benyttet på alle verdenshavene. Ca 3.000 norske sjøfolk omkom. Inntektene fra handelsflåten gjorde at den norske regjeringen i London var økonomisk uavhengig og kunne bygge opp reserver som kunne brukes til gjoppbyggingen av Norge etter frigjøringen.**

**Ca 5.000 nordmenn (frontkjempere) deltok i de tyske styrkene, hovedsakelig mot russerne på Østfronten. Ca 800 av dem falt eller forsvant. Enkelte nordmenn deltok også som sykepleiere i Tysk Røde Kors på Østfronten. Frontkjemperne fikk harde straffer som landssvikere etter krigen. Også de som deltok som sykepleiere. Dette er en dom som i ettertid har vært sterkt omstridt, spesielt fra Det Internasjonale Røde Kors, med henvisning til deres plikt å hjelpe alle parter i en konflikt.**

**Det var flere tyske fangleire i Norge hvor det satt ca 80.000 fanger (russere, polakker og serbere). De ble behandlet svært brutalt og ca 15.000 av dem omkom. Fanger som ikke satt i leirene var organisert i arbeidsbataljoner kontrollert av**[**Organisation Todt**](http://no.wikipedia.org/wiki/Organisation_Todt)**. Krigsfangene var hovedsakelig importert til Norge for å brukes som slavearbeidere på byggeprosjekter. Fangene ble tvunget til svært hardt kroppsarbeid. De hadde for lite og for dårlig mat samt manglet tilstrekkelig bekledning og innkvartering i forhold til de klimatiske forholdene. Særlig under arbeidene på riksvei 50 («**[**Blodveien**](http://no.wikipedia.org/wiki/Blodveien)**») og**[**Nordlandsbanen**](http://no.wikipedia.org/wiki/Nordlandsbanen)**var tapstallene på grunn av sult, sykdom og vold fra vokterne store.**

**Norske**[**jødene**](http://no.wikipedia.org/wiki/J%C3%B8der)**hadde helt fra okkupasjonens begynnelse blitt utsatt for en stadig økende trakassering fra**[**NS**](http://no.wikipedia.org/wiki/Nasjonal_Samling)**-regimet og fra tysk hold. Først ved overtakelse av jødisk eiendom, arrestasjoner, mishandling og internering, I 1942 startet deporteringen av jøder til de tyske utryddelsesleierene i Tyskland og Polen. Det var over 2200 jøder i Norge i 1940. Nesten 1000 av dem klarte rømme til Sverige. 800 ble deportert.**

**Tyskland kapitulerte den 8.mai 1945. De tyske styrkene ble sendt tilbake til Tyskland. Kongen og regjeringen returnerte fra London i mai/juni 1945.**

Etterspill [[rediger](http://no.wikipedia.org/w/index.php?title=Norge_under_andre_verdenskrig&action=edit&section=33)]

## Kritikk rundt den historiske forståelsen av Norges krigsinnsats [[rediger](http://no.wikipedia.org/w/index.php?title=Norge_under_andre_verdenskrig&action=edit&section=34)]

I 2008 uttalte historiker [Tore Pryser](http://no.wikipedia.org/wiki/Tore_Pryser) at krigshistorien er skrevet i svart og hvitt, og at den enten handler om svartmaling av dem som gikk inn i [NS](http://no.wikipedia.org/wiki/NS) eller glorifisering av motstandskjemperne i [Milorg](http://no.wikipedia.org/wiki/Milorg) og [Kompani Linge](http://no.wikipedia.org/wiki/Kompani_Linge). Til avisen Klassekampen hevdet han at bakgrunnen for slike skjevheter er at et bestemt miljø tok kontroll over historieformidlingen etter krigen[[4]](http://no.wikipedia.org/wiki/Norge_under_andre_verdenskrig#cite_note-3): «*Historien om krigen var et ledd i nasjonsbyggingen. En smal krets av aktører har preget historieforståelsen*.» Pryser hevdet videre at [Jens Chr. Hauge](http://no.wikipedia.org/wiki/Jens_Christian_Hauge) var den sentrale strategen blant motstandsfolk med tilknytning til Arbeiderpartiet, og at [Hjemmefrontmuseet](http://no.wikipedia.org/wiki/Norges_Hjemmefrontmuseum) sprang ut av dette miljøet og at de fremdeles formidler et ensidig historiesyn. «*Vi håpet at det ville utvikle seg til en mer kritisk institusjon når faghistorikere fikk kontrollen. Men det er fortsatt Milorgledelsens fortolking som dominerer*.» Han mente videre at konsekvensene var at mange emner var blitt lite utforsket: «*For eksempel vet vi lite om hvordan jødeaksjonene ble gjennomført i Norge. Det økonomiske samarbeidet med tyskerne under krigen er også lite utforsket*.»

Pryser fikk støtte for sine utsagn fra historikeren [Harald Berntsen](http://no.wikipedia.org/wiki/Harald_Berntsen), som i samme avisartikkel hevdet at hjemmefrontsledelsen i Oslo har glorifisert seg selv, fortiet andres innsats og bevisst tilslørt uønskede historier[[5]](http://no.wikipedia.org/wiki/Norge_under_andre_verdenskrig#cite_note-4). Berntsen utrykte seg kritisk til det han kalte «mytene som har fått sirkulere og prege historieforståelsen i etterkrigstiden», og hevdet at sentrale aktører som [Gunnar Jahn](http://no.wikipedia.org/wiki/Gunnar_Jahn), [Paal Berg](http://no.wikipedia.org/wiki/Paal_Berg) og [Einar Gerhardsen](http://no.wikipedia.org/wiki/Einar_Gerhardsen) systematisk hadde tilslørt sine roller i begynnelsen av okkupasjonen: «De har etter krigen fortiet sitt eget samarbeid med tyskerne på tvers av konstitusjonen i 1940». Berntsen hevdet at hjemmefrontsledelsen hadde fortiet kommunistenes aktive motstandskamp helt fra starten av – og som stod i motsetning til det han hevdet var hjemmefrontsledelsens passive linje. Berntsen hevder også at historikermiljøet som oppsto rundt [Magne Skodvin](http://no.wikipedia.org/wiki/Magne_Skodvin) lenge dominerte dette forksningsfeltet: «Mange år etter krigen bestemte Skodvin hvem som skulle få tilgang til sentrale kilder, som for eksempel Gunnar Jahns dagbok.»