**Krisen i 30-åra (i Norge)**

**De første årene etter 1. verdenskrig var det bra i Norge. Fabrikkene gikk for fullt og lønningene steg. Bøndene kjøpte nye maskiner/redskaper og fiskerne kjøpte større, bedre og mer effektive båter.**

**I 1921 begynte alt å gå den gale veien. Bedriftene produserte mer enn folk kjøpte og måtte redusere antall ansatte for å produsere mindre. Mange måtte gå fra gård og grunn. De klarte ikke å betale lånene sine.**

**(Men det var noen som klarte å kjøpe tilbake gårdene sine.)**

**Fiskenæringen var ekstremt avhengig av eksport. Ca. 90 % av alt som ble fisket ble eksportert. 1920- og 1930-årene sett under ett var dårlige for Norges økonomi.**

**Tidlig på 30-tallet ble Norge rammet av den økonomiske verdenskrisen som skyldtes børs-krakket i USA i 1929.**

**Norge var veldig avhengig av eksport , så den økonomiske verdenskrisen rammet Norge hardt da utlendingene sluttet å kjøpe varene våre.**

**I 1933, da krisen herjet som verst, var arbeidsløsheten oppe i 33,4 %. I 1920 – før krisen rammet Norge, var den 2,3%.**

**(Myndighetene bestemte at man gå over til det gamle systemet for å få opp verdien på den norske krona.) De som tjente på krisen var de som hadde penger i banken.**

**Problemet var at de som hadde lån fikk vanskeligheter med å tilbakebetale lånet.**

**Selv om det var krise og arbeidsløshet, økte velstanden for gjennomsnittsnordmannen i og med at de fleste beholdt arbeidet sitt. Nordmennene levde lenger, flere spedbarn levde opp og det ble færre alvorlige sykdommer.**

**I 1920-årene snakket Arbeiderpartiets ledere om revolusjon. Utover i 30-årene var det ingen som snakket om det mer. Nå ville Arbeiderpartiet heller bruke mandatene sine på Stortinget til å minske arbeidsløsheten og til å forbedre de sosiale forholdene blant befolkningen. Arbeiderpartiet ble et reformistisk parti om ønsket å endre forholdene gradvis til det bedre.**

**Forholdene ble bedre etter at Arbeiderpartiet tok over makten, men det ble det jo i alle andre land også. Det er vel tvilsomt at det var Arbeiderpartiets skyld at det gikk bedre med Norges økonomi. Arbeiderpartiet fikk flere folk i arbeid gjennom at de kunne øke bevilgningene til veier, jernbaner, kraftverk og boligbygging.**

**De som ikke var arbeidsledige fikk mer å rutte med når prisene sank mer enn lønningene. Noen av dem som hadde mistet jobben sin startet virksomheter i sin egen kjeller.**

**Hvis bedriften gikk bra, kunne flere få arbeid der. Utover i 1930-årene – da krisen avtok – økte industriproduksjonen i Norge med 50 %, og det ble 40 000 nye arbeidsplasser.**

**Det ble sosiale forbedringer for vanlige folk mot slutten av 30-åra gjennom nye lovendringer. Industriarbeidere, fiskere, bønder og tømmerhoggere fikk det bedre.**

**Arbeidsgiver og arbeidstaker kom til landsomfattende avtaler gjennom LO OG NAF.**

**LO (stiftet i 1899) = Landsorganisasjonen – arbeidernes organisasjon.**

**NAF (stiftet i 1900) = Norsk Arbeidsgiveres Forening.**

**I industrien ble åtte timers arbeidsdag innført i industrien. Det ble også innført ni dagers ferie med lønn, alderstrygd, offentlig støtte til funksjonshemmede samt sosial hjelp til arbeidsløse.**

**Elektrisiteten ble mer vanlig utover i 20- og 30-åra og nye oppfinnelser (Støvsuger, elektrisk strykejern, vaskemaskin, elekrisk komfyr) gjorde livet lettere. Det ble mer tid til annet enn husarbeid for kvinnene (foreningsliv, barneoppdragelse og annet).**

**I 1940 var det 400.000 radioer og 100.000 biler i Norge.**

**I 1920 ble det bestemt at alle barn skulle gå en gratis sjuårig folkeskole og mulighet for middelsskole og gymnas hvis man hadde råd. I starten var det store sosiale forskjeller på hvem som gikk videre etter folkeskolen. Dette bedret seg etter hvert. I 1940 var det ca 50/50 med gutter og jenter i middelsskolen men det tok lengere tid før det var tallmessig likhet mellom gutter og jenter på gymnaset. Idealet var at jentene skulle være hjemmeværende husmødre.**

**Forskjellene i utvikling mellom by og land økte i 20- og 30-åra. Alt det moderne kom til byene før det kom til landsbygda. Dette gjaldt både materielle goder og undervisning. Elevene i byene fikk dobbelt så mye undervisning. Dermed ble landsbygda hengende etter i utviklinga.**

**Under 1.verdenskrig ble det forbudt å selge vin med høy alkoholprosent og dette ble opprettholdt etter en folkeavstemming etter krigen. Da Norge ikke kjøpte alkohol fra andre land (Spania, Portugal) så kjøpte ikke disse landene fisk fra Norge. Dette rammet spesielt hardt i Nord-Norge siden der levde folk for det meste av fisk. Alkoholforbudet ble opphevet etter folkeavstemming i 1926. Da ble det innført vinmonopolet i Norge.**

**Norge ville være nøytrale og ikke blande seg i utenrikspolitikken og ble medlemmer av Folkeforbundet i 1920. Dette var et internasjonalt forbund som ble stiftet i forbindelse med Versailles-traktaten i 1919/1920 og skulle fremme nedrustning.. Folkeforbundet fungerte i småkonflikter men ikke i store konflikter.**

**Tiden etter 1.verdenskrig var fredelig. Norge hadde lite penger. Derfor rustet Norge ned det norske forsvaret. Da Hitler kom til makten i Tyskland i 1933, økte faren for krig. ”Det brukne gevær” var arbeiderbevegelsens antimilitaristiske symbol fra før 1.verdenskrig. Arbeiderpartiregjeringen benyttet ”det brukne geværs taktikk” i 30-åra og økte ikke bevilgningene til forsvaret før i 1938 og 1939. Da krigen kom i 1940 var det norske forsvaret veldig svakt.**

**Dette skapte store konflikter i norsk politikk. Forsvarerne av ”det brukne geværs taktikk” har mente at det var snakk om et godt forsvar eller en ”tom kasse”. Dette har skapt konflikter helt opp til idag.**

***BAKGRUNNEN FOR VERDENSKRISEN I 30-ÅRA.***

*Fra slutten av 1. verdenskrig steg kursen på aksjene i Amerika nesten sammenhengende frem til 1929. Aksjene ble kraftig overpriset. Mange ville selge i oktober 1929 og kursene på New York-børsen sank med 40% i løpet av en ukes tid. (Fra 23.oktober 1929.)*

*Mange som hadde lånt penger for å kjøpe aksjer, klarte ikke å innfri lånene da kursene sank og flere banker gikk konkurs. Vanlige folk mistet sparepengene sine og den amerikanske økonomien kom inn i en ond sirkel.*

*Etter hvert ble alle land svært avhengige av hverandre. Dvs økonomi / lån / eksport / import. Mange land tenkte kun på seg selv og egne innbyggere og begynte tilbakekalle lån.*

*USA trakk tilbake mange av lånene som landet hadde gitt til Tyskland. Tysk industri ble hardt rammet, og arbeidsløsheten var helt oppe i 40 %. Afrika, Asia og Latin-Amerika ble også hardt rammet. I Japan sluttet folk å kjøpe en luksusartikkel som silke, og det fikk videre konsekvenser. Silkeindustrien gikk konkurs med sine ringvirkninger.*

*USA trakk tilbake mange av lånene som landet hadde gitt til Tyskland. Tysk industri ble hardt rammet, og arbeidsløsheten var helt oppe i 40 %. Afrika, Asia og Latin-Amerika ble også hardt rammet. I Japan sluttet folk å kjøpe en luksusartikkel som silke, og det fikk videre konsekvenser. Silkeindustrien gikk konkurs med sine ringvirkninger.*