**Norge og den første verdenskrig – (Sammendrag)**

**Da verdenskrigen (1914-1918) slo til for fullt i Europa hadde Norge opplevd sin beste materielle veksttid noensinne.**

**Krigen skulle endre den oppgangstiden Norge var inne i. Konflikten førte til knapphet på varer og nedgangstider.**

[**Norge**](http://no.wikipedia.org/wiki/Norge)**var, på lik linje med de andre**[**skandinaviske**](http://no.wikipedia.org/wiki/Skandinavia)**landene, nøytralt under første verdenskrig.**

**Som nøytral stat hadde Norge en vanskelig balansegang mellom de krigførende maktenes krav og sine egne forpliktelser.**

**Norge var en stor sjøfartsnasjon. Dette bød på problemer etter at Tyskland i februar 1915 erklærte alt havområde rundt Storbritannia som krigssone.**

**Storbritannia lagde problemer for Norge ved å tvinge all norsk sjøfart til å gå gjennom den**[**engelske kanal**](http://no.wikipedia.org/wiki/Engelske_kanal)**. Dette var en stor omvei som i tillegg var**[**minelagt**](http://no.wikipedia.org/wiki/Mine)**.**

**Senere fikk norske skip lov til å gå nord for Skottland, men da måtte de stoppe for kontroll i**[**Kirkwall**](http://no.wikipedia.org/wiki/Kirkwall) **på nordspissen av Skottland. De skandinaviske landene gikk sammen i protest imot disse overtrampene fra stormaktene og situasjonen roet seg.**

**.Den norske skipsfarten var en viktig aktør i handelen under krigen. Spesielt Storbritannia var avhengig av norsk handelstonnasje, og Norge måtte tåle hardt press fra begge parter i konflikten. Men det verste virkemidlet ble tatt i bruk i 1915, da tyske ubåter startet senkingen av skip som kom med forsyninger til Ententen (overenskomst mellom (England/Frankrike/Russland).**

**Dette forårsaket en britisk frykt for at norske**[**redere**](http://no.wikipedia.org/wiki/Skipsreder)**skulle trekke seg ut av**[**konvoifarten**](http://no.wikipedia.org/wiki/Konvoi)**. Derfor etablerte britene en politikk kalt «skip for skip»; ingen norske skip fikk forlate britisk havn før man visste at et annet norsk skip hadde lagt til.**

**Verdenskrigen førte til storhetstid for krigsspekulanter. Noen få tjente store penger på bl.a. skipsfarten. De krigførende trengte varer og Norge hadde en stor handelsflåte.**

**Ubåtkrigen stoppet ikke spakulantene. Hele 50 % av den norske**[**handelsflåten**](http://no.wikipedia.org/wiki/Handelsfl%C3%A5te)**ble senket under krigen og 1 892 sjøfolk døde. Under krigen fikk en del norske redere kritikk for å «gamble» med menneskeliv ved å godta godt betalte risikooppdrag for stormaktene.**

**Siden Norge var nøytralt ble europeisk post sendt via postkontoret i Bergen, deriblant post fra Tyskland til USA (før USA kom med i krigen).**

**Krigen førte også til en oppblomstring av politiske partier.**